Srilanka fodilostrigo

Srilanka fodilostrigo, Phodilus assimilis, estas specio de fodilostrigo. Ĝi estas endemio de Srilanko kaj Okcidentaj Gatoj en Keralo, Sudokcidenta Barato. Ĝi estis konsiderata subspecio de la Sudorienta fodilostrigo (Phodilus badius) sed nun ĝi estas traktata kiel plena specio pro sia distingaj alvoko, plumaro kaj aparta distribuado.

Ĝiaj naturaj vivejoj estas subtropikaj aŭ tropikaj humidaj montararbaroj kaj subtropikaj aŭ tropikaj alt-altitudaj herbejoj. Ĝi estas minacata pro habitatoperdo.

 Taksonomio 
La Srilanka fodilostrigo estis priskribita de la angla politikisto kaj natursciencisto Allan Octavian Hume en 1873, sed nur en 1877 li enkondukis la duvortan nomon Phodilus assimilis. La genronomo Phodilus devenas el la grekaj vortoj fōs por "lumo" au "taglumo" kaj deilos por "timida" aŭ "malkuraĝa". La specia epiteto  assimilis estas latina por "simila".

Ĝi estis dekomence konsiderita subspecio de la Srilanka fodilostrigo Phodilus badius, sed nun estas traktita kiel aparta specio baze sur diferencoj en voĉo kaj plumaro.

Oni agnoskis jenajn du subspeciojn:
 P. a. ripleyi Hussain & Reza Khan, 1978 - Okcidentaj Gatoj             
 P. a. assimilis A. O. Hume, 1877 – Centra kaj suda Srilanko

La barata subspecio troviĝas laŭlonge de la Okcidentaj Gatoj plejparte sude de Goao, sed ĉar ili estas sekretemaj, registroj estas maloftaj kaj ilia ĉeesto ofte estis detektita nur post la trovo de vunditaj individuoj. La reprodukta sezono estas vintre kiam la distinga kanto konsistanta el pluraj fajfaĵoj kun fleksioj povas esti aŭdita.

 Bildaro 

 Referencoj 

 Literaturo 
 BERNIS, F., DE JUANA, E., DEL HOYO, J., FERNÁNDEZ-CRUZ, M., FERRER, X., SÁEZ-ROYUELA, R. & SARGATAL, J., Nombres en castellano de las aves del mundo recomendados por la Sociedad Española de Ornitología (Quinta parte: Stringiformes, Caprimulgiformes y Apodiformes). Ardeola 47(1), 2000, 123-130.
 Bruce, M. D. (1999): Family Tytonidae (Barn-owls). En: del Hoyo, J.; Elliott, A. & Sargatal, J. (eld): Handbook of Birds of the World, Volume 5: Barn-owls to Hummingbirds: 34-75, plates 1-3. Lynx Edicions, Barcelona. ISBN 84-87334-25-3
 Steadman, David William (2006): Extinction and Biogeography of Tropical Pacific Islands Birds. University of Chicago Press. ISBN 0-226-77142-3.


 Eksteraj ligiloj 

EBird Species Spot Maps
Voĉo en Xeno-Canto
Handbook of the Birds of the World

Kategorio:Strigoformaj
Kategorio:Birdoj de Azio